46. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 252 της 10/31 Μαρτ. 1973 (ΦΕΚ Α΄ 75) Περί υπαγωγής εις τας διατάξεις του Ν.Δ. 1017/71 της μισθώσεως ακινήτων προς στέγασιν Υπηρεσιών του Εφετείου και του Πρωτοδικείου Αθηνών. Έχοντες υπ’ όψιν: 1)Τας διατάξεις της παρ. 2 του άρθρ. 2 του Ν.Δ. 1017/71 «περί συστάσεως Ταμείου Χρηματοδοτήσεως Δικαστικών Κτιρίων». 2)Την υπ’ αριθ. 12440/8.11.72 Πρωθυπουργικήν απόφασιν περί καθορισμού αρμοδιοτήτων των Υπουργού και Υφυπουργών παρά τω Πρωθυπουργώ κλπ. (ΦΕΚ 954/8.11.1972 τεύχ. Β΄). 3)Τας στεγαστικάς ανάγκας των Υπηρεσιών του Εφετείου και Πρωτοδικείου Αθηνών. 4)Την υπ’ αριθ. 54/1973 γνωμοδότησιν του Συμβουλίου της Επικρατείας, προτάσει των Ημετέρων Υπουργών παρά τω Πρωθυπουργώ, Εθνικής Οικονομίας, Οικονομικών και Δικαιοσύνης, απεφασίσαμεν και διατάσσομεν: Άρθρον μόνον.-Υπό των διατάξεων του Ν.Δ. 1017/1971 «περί συστάσεως Ταμείου Χρηματοδοτήσεως Δικαστικών Κτιρίων» (ανωτ. αριθ. 43) διέπεται και η χρηματοδότησις δια την μίσθωσιν ακινήτων καταλλήλων δια την εγκατάστασιν εις αυτά υπηρεσιών του Εφετείου και του Πρωτοδικείου Αθηνών μέχρις αποπερατώσεως του Δικαστικού Μεγάρου Αθηνών. 